Á netinu er hægt að nálgast upplýsingar um ýmsar leiðir sem menn hafa notað við að verka fuglsham eða væng til fluguhnýtinga . Næstu dagana , og vikurnar , ætla ég að lýsa ferli sem er í gangi hjá mér við að verka vængi af rjúpum sem góður félagi minn útvegaði mér . Ferlið er ekki mitt , aðeins lýsingin á því eins og það gengur fyrir sig hjá mér . Kosturinn við að verka væng frekar en ham í heilu lagi er að það er hlutfallslega mjög lítið kjöt sem þarf að þurrka í einum væng m.v. þann fjölda fjaðra sem maður ber úr bítum . Smellið á myndina fyrir stærri útgáfu Fyrst af öllu tók ég vængina og dáðist af þeim ótal mörgu flottu fjöðrum sem einn vængur af rjúpu gefur . Litlar , vel lagaðar á innanverðum vængnum sem eru tilvaldar t.d. í kynnar á Black Ghost eða vöf á ýmsar flugur . Stórar og þéttar á utanverðum vængnum og allt þar á milli . Auðvitað passaði ég mig á því að gæta fyllsta hreinlætis því eins og við vitum þá getur ýmiss óværa fylgt fuglum . Vopnaður latexhönskum og beittum dúkahníf skar ég vel í vöðvann sem er að öllu jöfnu næst fuglinum og fjarlægði allt kjöt sem mér var unnt án þess þó að skemma fjarðrirnar eða húðina á vængnum . Þar næst tók ég töluvert af grófu salti og nuddaði því vel í sárið . Ástæðan fyrir því að ég vil frekar nota salt heldur en t.d. Borax er einfaldlega sú að ég rakst á grein á netinu þar sem sagði að mönnum væri hættar við sárum fingrum við hnýtingar af fjöðrum sem kæmu af borax meðhöndluðum fugli . Saltþurrkun tekur þó lengri tíma . Smellið á myndina fyrir stærri útgáfu Að endingu tók ég vængina og stakk þeim með sárið niður í rennilásapoka ( hér urðu mér á mistök , betra er að nota bréfpoka eða lítinn pappakassa , annars loftar ekki nógu vel um vænginn ) og stráði vel af salti með . Sumir vilja meina að fyrst eigi að frysta vængina til að losna við mögulega óværu , en ég valdi þá leið að þurrka kjötið fyrst og frysta síðar , þ.e. þegar ég hefði náð sem mestu af kjötinu úr vængjunum . Mikilvægt er að loka pokanum vel þannig að óværan sleppi ekki út því ferlið við þurrkunina getur tekið nokkurn tíma . Hver sá tími er skýrist á næstu dögum , vonandi . Umfram fjöðrum sem félagi minn lét mig fá stakk ég í annan poka og beint í frystinn þar sem hann fær að dúsa í 1 - 2 vikur , það á víst að duga fyrir stakar fjaðrir . Ég leyfi ykkur svo að fylgjast með framvindunni .